પાટનગર ખાતે એક કાર્યક્રમમાં આવેલા કેન્દ્રીય પ્રધાન નિરંજન જ્યોતિએ જણાવ્યું હતું કે ભાજપ પર રામમંદિરને મુદ્દો બનાવવાનો આક્ષેપ થાય છે, પરંતુ વિરોધ પક્ષ વારંવાર રામમંદિરની વાત કરે છે. હિંદુ મહાસભા કે વિશ્વ હિંદુ પરિષદ દ્વારા પણ હવે રામમંદિર નિર્માણની વાતો કરવામાં આવતી નથી. રામ મંદિરનો કેસ અદાલતમાં છે એટલા માટે સરકાર પહેલ કરી શકે નહીં. તેમ છતાં જો વિરોધ પક્ષો લોકસભામાં સહકાર આપે તો રામમંદિરનું નિર્માણ થઈ શકે છે.